Diari Oficial de la Generalitat Valenciana


Sumari del DOGV 4482, del 16-04-2003 (2003/4344)

RESOLUCIÓ, de 21 de març de 2003, del conseller de Justícia i Administracions Públiques, per la qual s'estima el recurs de reposició interposat per María Dolores Grau Sánchez, contra la Resolució de 23 d'octubre de 2002, del conseller de Justícia i Administracions Públiques, per la qual es publica la relació d'aspirants que han superat les proves selectives d'accés al grup D, sector administració general, torn lliure, Convocatòria 9/99.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4482

Data del DOGV
:   16-04-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/4344


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ, de 21 de març de 2003, del conseller de Justícia i Administracions Públiques, per la qual s'estima el recurs de reposició interposat per María Dolores Grau Sánchez, contra la Resolució de 23 d'octubre de 2002, del conseller de Justícia i Administracions Públiques, per la qual es publica la relació d'aspirants que han superat les proves selectives d'accés al grup D, sector administració general, torn lliure, Convocatòria 9/99. [2003/X4344]
  
Vist el recurs interposat per María Dolores Grau Sánchez, contra la Resolució de 23/10/2002, del conseller de Justícia i Administracions Públiques, per la qual es publica la relació d'aspirants que han superat les proves selectives d'accés al grup D, sector administració general, torn lliure, Convocatòria 9/99; es considera que la seua adequada resolució ha de tindre en compte la concurrència dels següents:
  
Antecedents de fet
  
Primer. Mitjançant Orde de 29 de desembre de 2000, de la Conselleria de Justícia i Administracions Públiques, Convocatòria 9/1999, es van convocar proves selectives d'accés al grup D, sector administració general, torn d'accés lliure, corresponent a l'oferta d'ocupació pública de la Generalitat Valenciana de 1999 (DOGV de 15.01.2001).
  
Segon. Conclòs el procés selectiu, en el DOGV de data 31.10.2002 ha sigut publicada la Resolució de 23.10.2002, del conseller de Justícia i Administracions Públiques, per la qual es fa pública la relació d'aspirants que han superat les proves selectives anteriorment citades. La interessada és inclosa en esta resolució, amb un total de 66,71 punts.
  
Tercer. Disconforme amb la puntuació adjudicada en esta última Resolució, la interessada ha interposat recurs de reposició contra esta, en què sol·licitava que fóra valorat, en la fase concurs, i com a experiència professional, el període treballat, entre el 21.10.94 i el 31.3.00, en l'empresa Impresiones y Bolsas, SL.
  
Quart. Amb caràcter previ a la resolució del present recurs, el Servici de Selecció i Provisió de la Direcció General de Funció Pública, segons fa constar en ofici de data 20.03.2003, ha citat els possibles interessats, sense que conste la presentació d'al·legacions.
  
Fonaments de dret
  
I. El conseller de Justícia i Administracions Públiques resulta competent per a conéixer del recurs, que ha sigut interposat dins del termini legal i per persona legitimada. Tot això de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció resultant després de la modificació operada per la Llei 4/1999, de 13 de gener (d'ara endavant LRJ-PAC).
  
II. Pel que fa a la pretensió de la recurrent, vist l'informe de vida laboral aportat per la interessada, expedit per la Tresoreria General de la Seguretat Social en data 31.05.2002, i presentat en el seu moment davant de l'administració, en la fase de concurs; s'observa que en la pàgina 1 es donen determinades dades que contradiuen la pretensió de la interessada i que, apreciats pel Tribunal, van conduir a la no-valoració del període discutit.
  
No obstant això, en la pàgina 3 del mateix informe es fan constar variacions produïdes en el grup de cotització, i es conté clara indicació que l'aspirant va cotitzar en el grup 7, en el període comprés entre el 21.10.94 i el 31.03.00 (65 mesos complets).
  
Per això, hi escau la cita de l'annex IV de la Convocatòria, que en l'apartat B.1.3 disposa que es valoraran en la fase de concurs:
  
«Per treballs per compte alié, en funcions d'auxiliar administratiu: 0,05 punts per mes complet en servici actiu».
  
Cita que ha de completar-se amb l'apartat B.2 del mateix annex, en disposar que:
  
«L'experiència professional obtinguda s'acreditarà d'acord amb els següents criteris: -
  
2.2. La resta dels treballs per compte alié, mitjançant contracte de treball i certificat de l'empresa de les funcions desenvolupades, quan estes no puguen deduir-se dels termes del contracte, ?-
  
2.3. En tots els supòsits, certificat o vida laboral que acredite haver cotitzat a la Seguretat Social durant tot el temps que s'al·legue en el grup de cotització número 7, categoria auxiliar administratiu ?».
  
Per això, correspon assignar a la interessada 0,05 punts per mes acreditat, la qual cosa suposa afegir 3,25 punts en este apartat, i assignar un total de 69,96 punts com a puntuació final en el concurs oposició.
  
Vistos els fets i fonaments de dret aplicables i fent ús de les atribucions conferides en l'article 35 h) de la Llei 5/1983, de 30 de desembre, de Govern Valencià, i en els articles 1 i 2 del Decret 91/1999, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc:
  
1. Estimar el recurs interposat, pels arguments anteriorment exposats.
  
2. Corregir la puntuació atorgada a la interessada en la fase de concurs, en l'apartat corresponent a experiència professional obtinguda per treballs realitzats per compte alié, en funcions d'auxiliar administratiu. Puntuació que en este apartat ha d'incrementar-se en 3,25 punts.
  
3. Corregir la puntuació atorgada a la interessada en la Resolució de 23.10.2002, del conseller de Justícia i Administracions Públiques, per la qual fa pública la relació d'aspirants que han superat les proves selectives anteriorment citades. Puntuació final que es fixa en 69,96 punts.
  
Contra esta resolució, que posa fi a la via administrativa, es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la seua notificació, de conformitat amb el que establixen l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.
  
València, 21 de març de 2003.- El conseller: Carlos González Cepeda.